મળતી વિગતો અનુસાર આણંદ ગ્રામ્ય મામલતદાર કચેરીમાં ચુંટણી શાખામાં નાયબ મામલતદાર તરીકે ફરજ બજાવતા હિતેશ હસમુખભાઈ ચૌહાણ રહે,ગોપાલ પાર્ક સોસાયટી, ઘાટલોડિયા અમદાવાદનાંઓ ગ્રામ્ય મામલતદારની કચેરીમાં પોતાની ફરજ બજાવી રહ્યા હતા અને મતદાર યાદી તેમજ ઓળખપત્રોની કામગીરી માટે અનેક અરજદારો આવેલા હતા તેવા સમયે બોરીયાવી ગામે બારોટની કુઈ વિસ્તારમાં રહેતી મહિલા શિલ્પાબેન જીતેન્દ્રભાઈ બ્રહ્મભટ્ટએ ત્યાં આવી હિતેશભાઈ કોણ છે તેવી પુછપરછ કરતા કચેરીમાં કામ કરતા અન્ય કર્મચારીઓએ તેને હિતેશભાઈ પાસે મોકલતા શિલ્પાએ કંઈ પણ પુછયા વિના અચાનક હિતેશભાઈને ગાલ પર લાફો મારી દીધો હતો,જેથી અચાનક થયેલા હુમલાથી હતપ્રભ થયેલા હિતેશભાઈએ હુમલો કરવા બાબતે પુછપરછ કરતા શિલ્પાએ મારુ ચુંટણીકાર્ડ હજુ સુધી કેમ સુધાર્યુ નથી,તેમ કહી ગાળો બોલતા આ સમયે કચેરીમાં ફરજ બજાવતા અન્ય નાયબ મામલતદાર એસ. એમ સૈધવ અને વિશાલ સોંલકી ત્યાં આવી પહોંચતા તેઓએ શિલ્પાબેનને ગાળો નહી બોલવા જણાવતા શીલ્પાએ તેઓને પણ ગાળો બોલી હતી,તેમજ હિતેશભાઈને જણાવેલ કે તું બહાર નીકળ બહાર મારા માણસો ઉભેલા છે.